Taraba, Tomáš, poslanec NR SR (2020-05-14):
Ďakujem, pán podpredseda parlamentu, za slovo. Ctená snemovňa, na úvod ako posledný by som chcel prejaviť trošku také prekvapenie, že časť opo..., koalície považuje pani ombudsmanku ako keby za nejakú slabú ženu, pretože od včera počúvame, že ju nemôžeme kritizovať, veď ona je žena. Tak keď ste dokázali kritizovať napr. pani Sakovú, a kritizovali ste ju veľmi tvrdo a znášala to a myslím si, že ak máme postavenú politiku na tom, že muž a žena sú si rovní, tak ja vás budem kritizovať. Budem vás kritizovať úplne otvorene a to, že či ste žena, na to nemá absolútne žiaden vplyv. Myslím, že v tom sa zhodneme. Na druhej strane vás považujem za veľmi silnú ženu, pretože to, čo ste predniesli, a to, čo, čo ste nám tu predhodili, túto vašu správu, tak to dokáže naozaj urobiť len veľmi silná osobnosť, pretože vy v tej správe nemáte problém jedno tvrdiť, druhé ignorovať. Začali ste ju s tým, ako prvý úžasný bod, ochrana života. Je tam osem a pol riadkov, osem a pol, ani nie deväť, o ochrane života a absolútne ani, ani bodka, ani čiarka, ani slovo. Hovoríte tam o tom, že niekto dostal neskoro očné vyšetrenie vo väznici, odvolávate sa tu na nejaké, na nejaké právne nálezy iných súdnych dvorov, potom tu hovoríte aj, aký účes by mali mať väzni a podobne. Ja si myslím, že vy buď ste nepochopili svoju funkciu, že ste boli zvolený, že ste boli zvolená na to, aby ste obhajovali ľudské práva v súlade s tým, ako ich definuje slovenský právny poriadok a ústava. A aj vy ste viazaná Ústavou Slovenskej republiky. My môžme mať ako poslanci vlastný názor, ideológie a presadzovať ich, pretože my sme dostali mandát od občanov. Môžem to robiť ja, môže to robiť ktokoľvek z SaS, pretože každý väčší alebo menší mandát máme, ale máme ho, ale vy máte odvodený mandát od Národnej rady Slovenskej republiky. A to, že vy ste nám tu predložili správu, ktorá nerešpektuje ústavu, pretože po prvé nám tu odporúčate, čo máme my ako hlasovať, Národná rada ako sa má správať, je tam veľa vyjadrení. Včera, keď ste to tu čítali, keby ste sa pozreli popri tom, jak ste to čítali, ja si myslím, že tu 90 % poslancov ani nevnímalo, čo čítate, tak ste, to bolo plné slov „rozhodla som“, „ustanovila som“ a podobne. Vy nemáte autoritu, aby ste rozhodovali. Vy máte autoritu, len na to, aby ste bránili ako soft power, ako ste to nazvali, to znamená, že vy nemáte v tom mocenskom systéme žiadnu akože moc takú, že by ste niekomu mohli niečo nariaďovať, ale práve preto ten váš hlas je strašne dôležitý. Ústavné práva sú absolútne kľúčové a to sa týka menšín, všetkých menšín. Týka sa to menšín etnických, sexuálnych, všetkých, aby si pred zákonom boli rovní. A my sme si pred zákonom rovní? Od včera tu počúvame, že v rámci tej rovnosti, my vás de facto nemôžeme kritizovať. Dneska pán Antal povedal, že sa nemáme na vás ani obraciať, keďže ja sa aj na vás obraciam, a to, čo považujem za úplne primárnu vec, je pochopiť, že prečo my obhajujeme ľudské právo na život ako úplne primárne, pretože neni nič nad tým, čo je život. A ja si dovolím citovať pána pána Osuského, ktorý povedal jednu krásnu vetu, ktorá je známa, že kto zachráni jedno dieťa, zachráni ľudstvo. Kto zachráni jedného človeka, zachráni ľudstvo. A jednoducho tu bolo 600-tisíc ľudí zabitých, našich občanov, to sú deti a vy nemôžete mať nikto za zlé tomu, že jednoducho sú tu ľudia, a ja veľmi chcem oceniť a poďakovať všetkým od opozície cez koalíciu, ktorí ste zdvihli hlas, ktorí ste proste v mene týchto detí čokoľvek urobili. A jednoducho keď budeme ignorovať ich právo na život, tak potom všetky tieto ostatné práva sú postavené na vode a nikam nespejú. A druhú vec, aby som sa teda trošku aj zastal kvôli kritike, lebo čokoľvek sa zdvihne, hneď ich nazývate fašistami a podobne. Včera aj Štefan Kuffa nadhodil úplne logickú otázku, že keď matka čaká, čo čaká. Ona nečaká zhluk buniek, ona nečaká absolútne žiadne, žiadne fetusy, ona čaká dieťa. Čaká dieťa a proste pomenúvajme to reálnym termínmi, a preto by sme od vás čakali, že jednoducho vy nebudete ignorovať to, že na Slovensku každý rok tisíce detí zomrú. A vy to úplne ignorujete. Ja nerozumiem, prečo vy máte takú averziu k tejto téme. A vy viete, že tento parlament sa stal relatívne dosť konzervatívny a vy prídete do Národnej rady a vy úplne ignorujete to, že jednoducho tí konzervatívni poslanci očakávajú od vás, že poviete, čo ste v tejto agende urobili. A druhá vec, prečo veľa kolegov obhajuje túto vec, pretože sú katolíkmi, a existuje aj proste úzus, že verejný činiteľ, ktorý obhajuje potraty, podlieha automaticky exkomunikácii. Takže akceptujte to, že proste tí politici a verejní činitelia túto vec jednoducho obhajovať budú, obhajujú ju. Ja si myslím, že tento dokument nemá hodnotu milión euro, koľko stojí činnosť vášho úradu. V podstate túto znúšku, znôžku rôznych takých nápadov a postrehov, to by dal dokopy akýkoľvek normálny úrad, ktorý jednoducho je v kontakte s ľuďmi. Neni to ako absolútne nič svetoborné. A... Ale áno, všade, kde dochádza ku krivdám, tie treba, to treba opraviť. Ja si myslím, že ak ste niečo dosiahli touto správou, tak po prvé je to to, že aj táto Národná rada sa rozdelila na také dva tábory, ktoré na jednej strane sú za ten život, na druhej strane proste za ten život nie sú. A ja by som chcel aj toto využiť na povzbudenie všetkých. Ja si myslím, že nastal čas, aby sme sa k tejto téme začali správať normálne, ľudsky, to neni nič ideologické, a aby sme vytvorili povedzme v tento Národnej rade nejakú platformu, z každého klubu nech je tam jeden poslanec naprieč politickým spektrom, aby sme spolu začali nie navzájom tu nejak tak štekať, ale aby sme normálne systémovo si povedali dobre, chceme byť úspešní nie len v boji proti COVID-u, chceme byť nie len na titulných stránkach, že ako málo ľudí na COVID zomrelo, ale že chceme proste mať aj tú pečať, že chceme tie deti na Slovensku, aby mali priestor na to, aby sa mohli narodiť, aby sa mohli rozvíjať. Každé to dieťa má talent, ktoré pre Slovensko dokážu veľké veci vo svojom živote urobiť, a ja si, ja si myslím, že na tomto sa vieme zhodnúť. A preto by som bol rád, ak by sme takúto platformu proste poslancov naprieč politickým stranám dokázali vytvoriť, ja si myslím, že by to bol úžasný signál aj pre, pre okolité krajiny, pre svet. Osobitne povzbudzujem všetkých, ktorí, či už boli na potratoch, alebo ženy poslali na potraty, nech sa pripoja k tomu. Proste v Amerike na čele tohoto hnutia stojí žena, ktorá bola na čele gigantu Planned Parenthood, to je proste organizácia, ktorá zarába na tom, že zabíja deti, zarába na tom, to je normálny biznis v Amerike a dnes je na čele proste hnutia, ktoré bojuje za ochranu života. Nie je to hanba. Treba sa len proste dať na, na tú správnu stranu. Niekedy zachrániť človeka znamenalo, že ste ohrozovali celú svoju, celú svoju rodinu. Zachrániť Róma, Žida atď. počas vojny, viete, že znamenalo, že vám vystrieľali rodinu. Nie každý, nie každý možno mal tú odvahu, ale dneska nikomu nič nehrozí. Nikto nikoho tu nejde strieľať. Tu je jeden gombík stratíte, stlačíte a viete veľké veci zmeniť. A preto ja si myslím, že sa spojme na tej ľudskej platforme. Osobne si myslím, ak vám táto správa neprejde, vy nemáte autoritu ani, ani dôvod zostať v tejto funkcii, pretože to bude obrovská, obrovský odkaz vám, že jednoducho ak nemáte za sebou Národnú radu, ktorá má odvodenú moc od občanov, a my sme v demokratickej krajine, to znamená, že tento parlament je nositeľom demokracie, a ja si myslím, že táto správa neprejde, jednoducho by ste mali odstúpiť. Ja si neviem predstaviť, že takto o rok sem zase prídete. Ja mám veľmi vážne podozrenie, či vy máte schopnosti na to, aby ste túto funkciu zastávali, lebo keby ste ich mali alebo keby ste mali tú empatiu, tak túto správu by ste pripravili tak, že by neboli veci, ktoré túto Národnú radu jednoducho zaujímajú a ktorú zaujímajú aj občanov Slovenskej republiky. Ďakujem veľmi pekne.